b'\n_START_ARTICLE_\nLiterarna zgodovina\n_START_PARAGRAPH_\nLiterarna zgodovina je eno od poglavij literarne vede. Ukvarja se z literaturo (leposlovjem, knji\xc5\xbeevnostjo) v njenem \xc4\x8dasovnem in razvojnem zaporedju.  Nacionalne literarne zgodovine skupaj z raziskovanjem jezika, v katerem je literatura napisana, tvorijo nacionalne filologije: kroatistiko, rusistiko, nemcistiko, anglistiko, italijanistiko ..., ki se naprej dru\xc5\xbeijo v slavistiko ali slovansko filologijo, germanistiko, romanistiko, klasi\xc4\x8dno filologijo ... Slovenska literarna zgodovina skupaj s  slovenskim jezikoslovjem tako dobi ime slovenistika.  Pod slovenisti razumemo torej slovenske literarne zgodovinarje in slovenske jezikoslovce.'